title: Neuvoston päätös (YUTP) 2015/1763, annettu 1 päivänä lokakuuta 2015, Burundin tilanteen johdosta määrättävistä rajoittavista toimenpiteistä

text:
               2.10.2015

               FI

               Euroopan unionin virallinen lehti

               L 257/37

         NEUVOSTON PÄÄTÖS (YUTP) 2015/1763,
   annettu 1 päivänä lokakuuta 2015,
   Burundin tilanteen johdosta määrättävistä rajoittavista toimenpiteistä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Euroopan unioni on maaliskuun 16 päivänä 2015 toistanut Burundin kriisin alusta alkaen omaksumansa kannan, jonka mukaan kestävä koko Burundin kansan turvallisuutta ja demokratiaa edistävä poliittinen ratkaisu voitaisiin löytää ainoastaan Arushan sopimusta ja Burundin perustuslakia noudattaen käytävän yhteisymmärrykseen johtavan vuoropuhelun avulla.

               (2)

               Toukokuun 18 päivänä 2015 neuvosto tuomitsi Burundissa tapahtuneen vallankaappausyrityksen sekä kaikki väkivaltaiset teot ja perustuslaillisen järjestyksen horjuttamisen niiden tekijöistä riippumatta ja esitti vakavan huolensa Burundin tilanteesta. Lisäksi neuvosto ilmoitti aikovansa määrätietoisesti toteuttaa kaikki tarvittavat toimenpiteet sellaisia Burundissa olevia toimijoita vastaan, joiden toiminta johtaa väkivallan jatkumiseen ja vaikeuttaa poliittisen ratkaisun löytymistä.

               (3)

               Neuvosto ilmaisi 22 päivänä kesäkuuta 2015 olevansa erittäin huolestunut sekä vakavien ihmisoikeusrikkomusten että niiden uhrien määrästä, joista on raportoitu kriisin alkamisen jälkeen, erityisesti niiden väärinkäytösten johdosta, joihin turvallisuusjoukkojen Imbonerakure-ryhmän jäsenet ovat syyllistyneet. Lisäksi neuvosto toisti aikovansa tarvittaessa toteuttaa määrätietoisesti kohdennettuja rajoittavia toimenpiteitä, jotka kohdistetaan niihin, joiden toiminta on saattanut johtaa tai saattaa johtaa väkivaltaisuuksiin, sortoon ja vakaviin ihmisoikeusrikkomuksiin ja/tai saattaa vaikeuttaa poliittisen ratkaisun löytymistä Afrikan unionin ja Itä-Afrikan yhteisön ehdottamissa puitteissa.

               (4)

               Euroopan unioni piti 23 päivänä heinäkuuta 2015 valitettavana sitä, ettei Burundin hallitus ollut pannut kokonaisuudessaan täytäntöön Afrikan unionin ja Itä-Afrikan yhteisön asiaa koskevia päätöksiä, jotka olisivat tasoittaneet tietä uskottaville ja osallistaville vaaleille.

               (5)

               Neuvosto on edelleen vakavasti huolestunut Burundin tilanteesta. Vallitsevissa oloissa ja neuvoston kesäkuussa antamien päätelmien mukaisesti olisi asetettava sellaisia henkilöitä, yhteisöjä ja elimiä koskevia matkustusrajoituksia, jotka heikentävät demokratiaa tai estävät poliittisen ratkaisun löytymisen Burundissa myös väkivaltaisin teoin, sortotoimin ja väkivaltaan yllyttämällä, ja jäädytettävä näiden omaisuutta, myös sellaisten henkilöiden, yhteisöjen ja elinten osalta, jotka ovat olleet mukana suunnittelemassa, johtamassa tai suorittamassa Burundissa tekoja, jotka loukkaavat tapauksen mukaan kansainvälisiä ihmisoikeuksia koskevaa oikeutta tai kansainvälistä humanitaarista oikeutta, tai jotka ovat vakavia ihmisoikeusloukkauksia, samoin kuin näitä lähellä olevien henkilöiden, yhteisöjen ja elinten osalta.

               (6)

               Unionin lisätoimet ovat tarpeen tiettyjen toimenpiteiden panemiseksi täytäntöön,

         ON HYVÄKSYNYT TÄMÄN PÄÄTÖKSEN:
   1 artikla
   1.   Jäsenvaltioiden on toteutettava tarvittavat toimenpiteet estääkseen seuraavien pääsyn alueelleen ja kauttakulun alueensa kautta:

               a)

               luonnolliset henkilöt, jotka heikentävät demokratiaa tai estävät poliittisen ratkaisun löytymisen Burundissa, myös väkivaltaisin teoin, sortotoimin ja väkivaltaan yllyttämällä;

               b)

               luonnolliset henkilöt, jotka ovat olleet mukana suunnittelemassa, johtamassa tai suorittamassa Burundissa tekoja, jotka loukkaavat tapauksen mukaan kansainvälistä ihmisoikeuksia koskevaa oikeutta tai kansainvälistä humanitaarista oikeutta, tai jotka ovat vakavia ihmisoikeusloukkauksia; ja

               c)

               edellä a ja b alakohdassa tarkoitettuja luonnollisia henkilöitä lähellä olevat luonnolliset henkilöt;

         jotka on merkitty liitteessä olevaan luetteloon.
   2.   Edellä oleva 1 kohta ei velvoita jäsenvaltiota kieltämään omien kansalaistensa pääsyä alueelleen.
   3.   Edellä oleva 1 kohta ei vaikuta tapauksiin, joissa jokin kansainvälisen oikeuden velvoite sitoo jäsenvaltiota, erityisesti:

               a)

               kansainvälisen hallitustenvälisen järjestön isäntämaana;

               b)

               Yhdistyneiden kansakuntien koolle kutsuman tai sen puitteissa järjestettävän kansainvälisen konferenssin isäntämaana;

               c)

               erioikeuksia ja vapauksia myöntävän monenvälisen sopimuksen nojalla; tai

               d)

               Pyhän istuimen (Vatikaanivaltio) ja Italian välillä vuonna 1929 tehdyn sopimuksen (lateraanisopimus) nojalla.

         4.   Mitä 3 kohdassa säädetään, katsotaan koskevan myös tapauksia, joissa jäsenvaltio on Euroopan turvallisuus- ja yhteistyöjärjestön (Etyj) isäntämaa.
   5.   Neuvostolle on asianmukaisesti ilmoitettava kaikki tapaukset, joissa jäsenvaltio myöntää poikkeuksen 3 tai 4 kohdan perusteella.
   6.   Jäsenvaltiot voivat myöntää poikkeuksia 1 kohdan nojalla asetettuihin toimenpiteisiin, jos matkustaminen on perusteltua kiireellisistä ja pakottavista humanitaarisista syistä tai osallistumiseksi hallitustenvälisiin kokouksiin ja Euroopan unionin aloitteesta järjestettyihin tai isännöimiin tai Etyjin puheenjohtajavaltiona toimivan jäsenvaltion isännöimiin kokouksiin, joissa käydään rajoittavien toimenpiteiden poliittisia tavoitteita, kuten Burundin demokratiaa, ihmisoikeuksia ja oikeusvaltiota välittömästi tukevaa poliittista vuoropuhelua.
   7.   Jäsenvaltion, joka haluaa myöntää 6 kohdassa tarkoitettuja poikkeuksia, on ilmoitettava siitä neuvostolle kirjallisesti. Poikkeus katsotaan myönnetyksi, jollei yksi tai useampi neuvoston jäsen esitä kirjallista vastalausetta kahden työpäivän kuluessa ehdotettua poikkeusta koskevan ilmoituksen vastaanottamisesta. Jos yksi tai useampi neuvoston jäsen esittää vastalauseen, neuvosto voi määräenemmistöllä päättää myöntää ehdotetun poikkeuksen.
   8.   Jos jäsenvaltio 3, 4, 6 tai 7 kohdan nojalla sallii liitteessä lueteltujen henkilöiden pääsyn alueelleen tai kauttakulun alueensa kautta, lupa rajoittuu koskemaan ainoastaan sitä tarkoitusta, johon se on myönnetty, ja niitä henkilöitä, joita se suoraan koskee.
   2 artikla
   1.   Jäädytetään kaikki seuraaville kuuluvat taikka näiden omistuksessa, hallussa tai määräysvallassa olevat varat ja taloudelliset resurssit:

               a)

               luonnolliset henkilöt tai oikeushenkilöt, yhteisöt ja elimet, jotka heikentävät demokratiaa tai estävät poliittisen ratkaisun löytymisen Burundissa myös väkivaltaisin teoin, sortotoimin ja väkivaltaan yllyttämällä;

               b)

               luonnolliset henkilöt tai oikeushenkilöt, yhteisöt ja elimet, jotka ovat Burundissa olleet mukana suunnittelemassa, johtamassa tai suorittamassa tekoja, jotka loukkaavat tapauksen mukaan kansainvälistä ihmisoikeuksia koskevaa oikeutta tai kansainvälistä humanitaarista oikeutta, tai jotka ovat vakavia ihmisoikeusloukkauksia; ja

               c)

               edellä a ja b alakohdassa tarkoitettuja henkilöitä, yhteisöjä tai elimiä lähellä olevat luonnolliset henkilöt tai oikeushenkilöt, yhteisöt tai elimet;

         jotka on merkitty liitteessä olevaan luetteloon.
   2.   Mitään varoja tai taloudellisia resursseja ei saa suoraan tai välillisesti asettaa liitteessä lueteltujen luonnollisten tai oikeushenkilöiden, yhteisöjen tai elimien saataville tai hyödynnettäviksi.
   3.   Jäsenvaltion toimivaltainen viranomainen voi antaa luvan tiettyjen jäädytettyjen varojen tai taloudellisten resurssien vapauttamiseen tai tiettyjen varojen tai taloudellisten resurssien asettamiseen saataville asianmukaisiksi katsominsa ehdoin ja todettuaan, että kyseiset varat tai taloudelliset resurssit:

               a)

               ovat välttämättömiä liitteessä olevaan luetteloon merkittyjen luonnollisten henkilöiden tai oikeushenkilöiden, yhteisöjen tai elinten ja tällaisten luonnollisten henkilöiden huollettavina olevien perheenjäsenten perustarpeiden tyydyttämiseksi, mukaan luettuina menot, jotka aiheutuvat elintarvikkeiden hankinnasta, vuokrasta tai asuntolainasta, lääkkeistä ja sairaanhoidosta, veroista, vakuutusmaksuista ja julkisten palvelujen käytöstä;

               b)

               on tarkoitettu yksinomaan oikeudellisiin palveluihin liittyvien kohtuullisten palkkioiden maksamiseen ja näistä palveluista aiheutuneiden kulujen korvaamiseen;

               c)

               on tarkoitettu yksinomaan jäädytettyjen varojen tai taloudellisten resurssien tavanomaisesta säilyttämisestä tai hoidosta aiheutuvien palkkioiden tai palvelumaksujen maksamiseen; tai

               d)

               ovat tarpeen poikkeuksellisia menoja varten edellyttäen, että toimivaltainen viranomainen on ilmoittanut muiden jäsenvaltioiden toimivaltaisille viranomaisille ja komissiolle vähintään kaksi viikkoa ennen luvan antamista perusteet, joiden nojalla se katsoo, että tällainen erityinen lupa olisi annettava.

         Jäsenvaltion on ilmoitettava muille jäsenvaltioille ja komissiolle kaikki tämän kohdan nojalla annetut luvat.
   4.   Poiketen siitä, mitä 1 kohdassa säädetään, jäsenvaltion toimivaltaiset viranomaiset voivat sallia tiettyjen jäädytettyjen varojen tai taloudellisten resurssien vapauttamisen, jos seuraavat edellytykset täyttyvät:

               a)

               varoihin tai taloudellisiin resursseihin kohdistuu välimiesoikeuden päätös, joka on annettu ennen sitä päivää, jona 1 kohdassa tarkoitettu luonnollinen henkilö tai oikeushenkilö, yhteisö tai elin on merkitty liitteessä olevaan luetteloon, tai unionissa annettu tuomioistuimen tai viranomaisen päätös tai asianomaisessa jäsenvaltiossa täytäntöönpanokelpoinen tuomioistuimen päätös, joka on annettu ennen tuota päivää tai sen jälkeen;

               b)

               varoja tai taloudellisia resursseja käytetään yksinomaan kattamaan tällaisella päätöksellä turvatut tai päteviksi todetut saatavat niiden sovellettavien lakien ja määräysten asettamissa rajoissa, jotka koskevat sellaisten henkilöiden oikeuksia, joilla on tällaisia saatavia;

               c)

               päätöstä ei ole annettu liitteessä luetellun luonnollisen henkilön, oikeushenkilön, yhteisön tai elimen eduksi; ja

               d)

               päätöksen tunnustaminen ei ole asianomaisen jäsenvaltion oikeusjärjestyksen perusteiden vastaista.

         Jäsenvaltion on ilmoitettava muille jäsenvaltioille ja komissiolle kaikki tämän kohdan nojalla annetut luvat.
   5.   Edellä oleva 1 kohta ei estä liitteessä olevaan luetteloon merkittyä luonnollista henkilöä tai oikeushenkilöä, yhteisöä tai elintä suorittamasta maksua, joka johtuu sopimuksesta, joka on tehty ennen sitä päivää, jolloin kyseinen luonnollinen henkilö tai oikeushenkilö, yhteisö tai elin on merkitty mainittuun luetteloon, edellyttäen, että asianomainen jäsenvaltio on todennut, että 1 kohdassa tarkoitettu luonnollinen henkilö, oikeushenkilö, yhteisö tai elin ei ole suoraan tai välillisesti maksun saaja.
   6.   Edellä olevaa 2 kohtaa ei sovelleta seuraaviin jäädytetyille tileille lisättäviin määriin:

               a)

               näistä tileistä kertyvät korkotulot tai muut tuotot;

               b)

               sellaisista sopimuksista tai velvoitteista johtuvat maksut, jotka on tehty tai jotka ovat syntyneet ennen sitä päivää, josta lähtien kyseisiin tileihin on sovellettu 1 ja 2 kohdassa säädettyjä toimenpiteitä; tai

               c)

               unionissa annettujen tai asianomaisessa jäsenvaltiossa täytäntöönpanokelpoisten tuomioistuimen, hallintoviranomaisen tai välimiesoikeuden päätösten perusteella suoritettavat maksut,

         edellyttäen, että kyseisiin korkotuottoihin, muihin tuottoihin ja maksuihin sovelletaan edelleen 1 kohdassa säädettyjä toimenpiteitä.
   3 artikla
   1.   Neuvosto vahvistaa liitteessä olevan luettelon ja muuttaa sitä jäsenvaltion tai unionin ulkoasioiden ja turvallisuuspolitiikan korkean edustajan ehdotuksesta.
   2.   Neuvosto antaa 1 kohdassa tarkoitetun päätöksen ja luetteloon merkitsemisen perusteet tiedoksi asianomaiselle luonnolliselle henkilölle, oikeushenkilölle, yhteisölle tai elimelle joko suoraan, jos osoite on tiedossa, tai julkaisemalla ilmoituksen, ja se antaa kyseiselle henkilölle, yhteisölle tai elimelle mahdollisuuden esittää huomautuksia.
   3.   Jos huomautuksia tehdään tai jos esitetään olennaista uutta näyttöä, neuvosto tarkastelee 1 kohdassa tarkoitettua päätöstä uudelleen ja ilmoittaa asiasta kyseiselle luonnolliselle henkilölle tai oikeushenkilölle, yhteisölle tai elimelle.
   4 artikla
   1.   Liitteessä esitetään perusteet 1 artiklan 1 kohdassa ja 2 artiklan 1 kohdassa tarkoitettujen luonnollisten henkilöiden ja oikeushenkilöiden, yhteisöjen ja elinten merkitsemiselle luetteloon.
   2.   Liite sisältää myös tiedot, jotka ovat tarpeen asianomaisten luonnollisten henkilöiden tai oikeushenkilöiden, yhteisöjen tai elinten tunnistamiseksi, jos nämä tiedot ovat saatavilla. Tällaisia tietoja voivat luonnollisten henkilöiden osalta olla nimet, myös peitenimet, syntymäaika ja -paikka, kansalaisuus, passin ja henkilökortin numerot, sukupuoli, osoite, jos se on tiedossa, sekä toimi tai ammatti. Oikeushenkilöiden, yhteisöjen tai elinten osalta tällaisia tietoja voivat olla nimi, rekisteröintiaika ja -paikka, rekisterinumero ja toimipaikka.
   5 artikla
   Jotta tässä päätöksessä asetetut toimenpiteet olisivat mahdollisimman tehokkaita, unioni rohkaisee kolmansia valtioita hyväksymään rajoittavia toimenpiteitä, jotka ovat samankaltaisia kuin ne, jotka on säädetty tässä päätöksessä.
   6 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   Tätä päätöstä sovelletaan 3 päivään lokakuuta 2016 asti.
   Tätä päätöstä tarkastellaan jatkuvasti uudelleen. Sen voimassaoloa jatketaan tai sitä muutetaan tarvittaessa, jos neuvosto katsoo, ettei sen tavoitteita ole saavutettu.

      Tehty Luxemburgissa 1 päivänä lokakuuta 2015.

            Neuvoston puolesta

            Puheenjohtaja

         E. SCHNEIDER

      LIITE

         Luettelo 1 ja 2 artiklassa tarkoitetuista henkilöistä, yhteisöistä ja elimistä

                  Nro

                  Nimi

                  Tunnistetiedot

                  Luetteloon merkitsemisen perusteet

                  1.

                  Godefroid BIZIMANA

                  Syntymäaika: 23.4.1968
                  Syntymäpaikka: NYAGASEKE, MABAYI, CIBITOKE
                  Burundin kansalainen. Passin nro: DP0001520

                  Kansallisen poliisin apulaispoliisiylijohtaja, vastuussa demokratian heikentämisestä tekemällä operatiivisia päätöksiä, jotka ovat johtaneet suhteettomaan voimankäyttöön ja väkivaltaisiin tukahduttamistoimiin, joita kohdistettiin rauhanomaisiin mielenosoituksiin, jotka alkoivat 26. huhtikuuta 2015 sen jälkeen, kun oli ilmoitettu presidentti Nkurunzizan presidenttiehdokkuudesta.

                  2.

                  Gervais NDIRAKOBUCA alias NDAKUGARIKA

                  Syntymäaika: 1.8.1970
                  Burundin kansalainen. Passin nro: DP0000761

                  Presidentin kanslian (Présidence) kabinettipäällikkö, vastuussa kansalliseen poliisiin liittyvistä kysymyksistä. Vastuussa poliittisen ratkaisun löytymisen estämisestä Burundissa antamalla ohjeita, jotka johtivat mielenosoittajiin kohdistettuun suhteettomaan voimankäyttöön, väkivaltaisuuksiin, tukahduttamistoimiin ja kansainvälisiä ihmisoikeuksia koskevan oikeuden rikkomiseen mielenosoituksissa, jotka alkoivat 26. huhtikuuta 2015 sen jälkeen, kun oli ilmoitettu presidentti Nkurunzizan presidenttiehdokkuudesta, muun muassa Bujumburassa Nyakabigan ja Musagan kaupunginosissa 26., 27. ja 28. huhtikuuta.

                  3.

                  Mathias/Joseph NIYONZIMA alias KAZUNGU

                  Rekisterinumero (SNR): O/00064
                  Burundin kansalainen. Passin nro: OP0053090

                  Kansallisen tiedustelupalvelun upseeri. Vastuussa poliittisen ratkaisun löytymisen estämisestä Burundissa yllyttämällä väkivaltaan ja tukahduttamistoimiin mielenosoituksissa, jotka alkoivat 26. huhtikuuta 2015 sen jälkeen, kun oli ilmoitettu presidentti Nkurunzizan presidenttiehdokkuudesta. Vastuussa avun antamisesta puolisotilaallisten Imbonerakure-joukkojen koulutukseen, koordinointiin ja aseistamiseen myös Burundin ulkopuolella. Nämä joukot ovat vastuussa väkivaltaisuuksista, sortotoimista ja vakavista ihmisoikeusrikkomuksista Burundissa.

                  4.

                  Léonard NGENDAKUMANA

                  Syntymäaika: 24.11.1968
                  Burundin kansalainen. Passin nro: DP0000885

                  Entinen ”Chargé de Missions de la Présidence” ja entinen armeijan kenraali. Vastuussa poliittisen ratkaisun löytymisen estämisestä Burundissa osallistumalla 13. toukokuuta 2015 tehtyyn vallankaappausyritykseen Burundin hallituksen kaatamiseksi. Vastuussa Burundissa tehdyistä väkivaltaisuuksista – kranaatti-iskuista – sekä väkivaltaan yllyttämisestä. Kenraali Léonard Ngendakumana tuki julkisesti väkivaltaa poliittisten tavoitteiden saavuttamiskeinona.


               15.12.2016

               FI

               Euroopan unionin virallinen lehti

               C 468/273

         P7_TA(2013)0551
   Päätös olla vastustamatta delegoitua säädöstä: Edellytykset, jotka koskevat rakennustuotteiden suoritustasoilmoituksen asettamista saataville verkkosivulla
   Euroopan parlamentin päätös olla vastustamatta edellytyksistä, jotka koskevat rakennustuotteiden suoritustasoilmoituksen asettamista saataville verkkosivulla, 30. lokakuuta 2013 annettua komission delegoitua asetusta (C(2013)7086 – 2013/2928(DEA))
   (2016/C 468/53)

      Euroopan parlamentti, joka

               —

               ottaa huomioon komission delegoidun asetuksen (C(2013)7086),

               —

               ottaa huomioon komission 14. marraskuuta 2013 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,

               —

               ottaa huomioon Euroopan unionin toiminnasta tehdyn sopimuksen 290 artiklan,

               —

               ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9. maaliskuuta 2011 annetun Euroopan parlamentin ja neuvoston asetuksen (EU) N:o 305/2011 (1) ja erityisesti sen 7 artiklan 3 kohdan ja 63 artiklan 1 kohdan,

               —

               ottaa huomioon työjärjestyksen 87 a artiklan 6 kohdan,

               —

               ottaa huomioon, että työjärjestyksen 87 a artiklan 6 kohdan kolmannessa ja neljännessä luetelmakohdassa määrätyn 10. joulukuuta 2013 päättyneen määräajan kuluessa ei ole esitetty vastalauseita,

               A.

               toteaa, että on tärkeää varmistaa, että suoritustasoilmoitusten toimittamista sähköisesti koskeva delegoitu asetus tulee voimaan mahdollisimman pian, sillä perussäädöksen keskeisiä säännöksiä, joihin kuuluvat suoritustasoilmoitusten toimittamista koskevat säännökset, sovelletaan 1. heinäkuuta 2013 alkaen;

               B.

               ottaa huomioon, että mahdollisuus asettaa nämä ilmoitukset saataville internetissä alentaisi rakennustuotteiden valmistajien kustannuksia ja myös lisäisi koko rakennusalan joustavuutta lainsäätäjän toiveiden mukaisesti;

               C.

               toteaa, että komission olisi pitänyt laatia delegoitu asetus etukäteen, jotta olisi voitu välttää harmillinen viive sallittaessa poikkeus valmistajien velvoitteesta toimittaa suoritustasoilmoitus paperi- tai sähköisessä muodossa kustakin markkinoille saatettavasta tuotteesta;

               D.

               pitää erittäin tärkeänä, että parlamentti ja neuvosto voivat käyttää perussopimuksissa määriteltyjä oikeuksiaan lainsäätäjinä, ja huomauttaa, että näihin oikeuksiin kuuluu päätös siitä, mitä osia koskeva säädösvalta siirretään komissiolle tulevissa perussäädöksissä, ja että parlamentti voi ottaa osaa kuulemisiin – jäsenvaltioiden asiantuntijoiden ja muiden sidosryhmien ohella – ennen delegoidun säädöksen hyväksymistä ja avoimesti;

               1.

               ilmoittaa, ettei se vastusta delegoitua asetusta;

               2.

               kehottaa puhemiestä välittämään tämän päätöksen neuvostolle ja komissiolle.

      (1)  EUVL L 88, 4.4.2011, s. 5.


title: Euroopan parlamentin päätös (EU) 2015/1686, annettu 29 päivänä huhtikuuta 2015, Eurojust-yksikön varainhoitovuoden 2013 tilien päättämisestä

text:
               30.9.2015

               FI

               Euroopan unionin virallinen lehti

               L 255/340

      EUROOPAN PARLAMENTIN PÄÄTÖS (EU) 2015/1686,
      annettu 29 päivänä huhtikuuta 2015,
      Eurojust-yksikön varainhoitovuoden 2013 tilien päättämisestä
      EUROOPAN PARLAMENTTI, joka

                  —

                  ottaa huomioon Eurojust-yksikön lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen Eurojust-yksikön tilinpäätöksestä varainhoitovuodelta 2013 sekä Eurojust-yksikön vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä Eurojust-yksikölle (05304/2015 – C8-0054/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 208 artiklan,

                  —

                  ottaa huomioon Eurojust-yksikön perustamisesta vakavan rikollisuuden torjunnan tehostamiseksi 28. helmikuuta 2002 tehdyn neuvoston päätöksen 2002/187/YOS (5) ja erityisesti sen 36 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6),

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (7) ja erityisesti sen 108 artiklan,

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A8-0091/2015),

         1.

            toteaa, että Eurojust-yksikön tilinpäätöstiedot käyvät ilmi tilintarkastustuomioistuimen kertomuksen liitteestä;

         2.

            hyväksyy Eurojust-yksikön varainhoitovuoden 2013 tilien päättämisen;

         3.

            kehottaa puhemiestä välittämään tämän päätöksen Eurojust-yksikön hallinnolliselle johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 442, 10.12.2014, s. 282.

         (2)  Katso alaviite 1.

         (3)  EYVL L 248, 16.9.2002, s. 1.

         (4)  EUVL L 298, 26.10.2012, s. 1.

         (5)  EYVL L 63, 6.3.2002, s. 1.

         (6)  EYVL L 357, 31.12.2002, s. 72.

         (7)  EUVL L 328, 7.12.2013, s. 42.


Avis juridique important

|

31964D0300

64/300/ETY: Neuvoston päätös, tehty 8 päivänä toukokuuta 1964, Euroopan talousyhteisön jäsenvaltioiden keskuspankkien välisestä yhteistyöstä

Virallinen lehti nro 077 , 21/05/1964 s. 1206 - 1207 Suomenk. erityispainos Alue 10 Nide 1 s. 0003  Tanskank. erityispainos: Sarja I Alue 1963-1964 s. 0133  Ruotsink. erityispainos Alue 10 Nide 1 s. 0003  Englannink. erityispainos: Sarja I Alue 1963-1964 s. 0141  Kreikank. erityispainos: Luku 10 Nide 1 s. 0032  Espanjank. erityispainos: Luku 10 Nide 1 s. 0031  Portugalink. erityispainos: Luku 10 Nide 1 s. 0031

NEUVOSTON PÄÄTÖS,tehty 8 päivänä toukokuuta 1964,yhteistyöstä jäsenvaltioiden välillä kansainvälisissä rahataloudellisissa suhteissa (64/301/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 105 artiklan 1 kohdan ja 145 artiklan ensimmäisen luetelmakohdan,ottaa huomioon komission suosituksen 19 päivältä kesäkuuta 1963,ottaa huomioon edustajakokouksen lausunnon (),ottaa huomioon talous- ja sosiaalikomitean lausunnon (),sekä katsoo, ettäolisi aiheellista varmistaa jäsenvaltioiden politiikkojen tiivis yhteensovittaminen kansainvälisissä rahataloudellisissa suhteissa ja paras menetelmä tämän yhteensovittamisen varmistamiseksi ovat neuvottelut raha-asiainkomiteassa tarvittaessa,ON PÄÄTTÄNYT SEURAAVAA:1 artiklaRaha-asiain komiteassa neuvotellaan kaikista päätöksistä ja kannanotoista, joka on jäsenvaltiolle tärkeä kansainvälisen rahatalouden alalla ja joka erityisesti koskee: P kansainvälisen valuuttajärjestelmän yleistä toimintaa, P jäsenvaltion kansainvälisten sopimusten mukaisesti käyttöön ottamia varoja, P yhden tai useamman jäsenvaltion osallistumista huomattaviin rahataloudellisiin tukitoimiin kolmansien maiden hyväksi.2 artiklaJäsenvaltiot hyväksyvät yllä tarkoitetut päätökset kannanotot vasta 1 artiklassa tarkoitettujen neuvottelujen jälkeen, elleivät olosuhteet ja etenkin hyväksymismääräajat sitä estä.Tehty Brysselissä 8 päivänä toukokuuta 1964.Neuvoston puolesta()()PuheenjohtajaH. FAYAT() EYVL N:o 24, 8.2.1964, s. 409/64() EYVL N:o 38, 5.3.1964, s. 652/64


Avis juridique important

|

31995D0092

95/92/EY: Komission päätös, tehty 20 päivänä maaliskuuta 1995, Turkista peräisin olevien väritelevisiovastaanottimien tuontiin sovellettavien polkumyynnin vastaisten menettelyjen lopettamisesta

Virallinen lehti nro L 073 , 01/04/1995 s. 0084 - 0085

KOMISSION PÄÄTÖS,tehty 20 päivänä maaliskuuta 1995,Turkista peräisin olevien väritelevisiovastaanottimien tuontiin sovellettavien polkumyynnin vastaisten menettelyjen lopettamisesta (95/92/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston asetuksen (ETY) N:o 2423/88 (1), sellaisena kuin se on viimeksi muutettuna asetuksella (EY) N:o 522/94 (2), ja erityisesti sen 9 artiklan,sekä kuultuaan neuvoa-antavaa komiteaa,katsoo, ettäA. MENETTELY (1) Komissio ilmoitti Euroopan yhteisöjen virallisessa lehdessä (3) marraskuussa 1992 julkaistussa ilmoituksessa polkumyynnin vastaisen menettelyn aloittamisesta Malesiasta, Kiinan kansantasavallasta, Korean tasavallasta, Singaporesta, Thaimaasta ja Turkista tuotavien tai sieltä peräisin olevien väritelevisiovastaanottimien yhteisöön suuntautuvan tuonnin osalta ja aloitti tutkimukset.Society for Coherent Anti-dumping Norms -yhdistyksen (SCAN) tekemää valitusta seurannut menettely tehtiin tuottajien puolesta, joiden yhteenlasketun väritelevisiovastaanottimien tuotannon väitettiin edustavan suurinta osaa yhteisön tällaisten televisioiden tuotantoa.Valituksessa oli todisteita edellä mainituista maista tuotavien tai sieltä peräisin olevien tällaisten tuotteiden polkumyynnistä sekä tästä seuranneista aineellisista vahingoista, joita pidettiin riittävinä perustelemaan menettelyn aloittamista kyseisten maiden osalta.(2) Komissio ilmoitti virallisesti tuottajat, viejät ja tuojat, joita asian tiedettiin koskevan, viejävaltioiden edustajat ja valittajan ja antoi kyseisille osapuolille mahdollisuuden ilmoittaa kantansa kirjallisesti ja pyytää tulla kuulluiksi.(3) Polkumyynnin tutkiminen kesti 1 päivästä heinäkuuta 1991 30 päivään kesäkuuta 1992.(4) Useat osapuolet, myös Turkin viranomaiset, ilmoittivat kantansa kirjallisesti, ja lupa tulla kuulluksi myönnettiin tätä pyytäneille.(5) Komissio etsi ja vahvisti kaikki tiedot, joita se piti tarpeellisina alustavaksi polkumyynnin ja vahingon määrittämiseksi.B. VÄLIAIKAINEN MÄÄRITTÄMINEN TURKIN OSALTA (6) Komissio sääti asetuksella (EY) N:o 2376/94 (4) väliaikaiset polkumyyntitullit kaikista edellä mainituista maista, Turkkia lukuun ottamatta, peräisin olevien väritelevisiovastaanottimien yhteisöön suuntautuvalle tuonnille. Tässä vaiheessa katsottiin, ettei toistaiseksi ollut riittäviä todisteita väliaikaisten toimenpiteiden määräämiseksi Turkkia vastaan. Syyt tähän päätelmään säädetään edellä mainitun asetuksen 31, 93, 98, 99 ja 139 kappaleessa.C. SEURANNUT MENETTELY (7) Väliaikaisten toimenpiteiden määräämisen jälkeen ei ole esitetty uusia todisteita eikä perusteluja, jotka antaisivat aihetta muuttaa komission kantaa.D. MENETTELYN LOPETTAMINEN TURKIN OSALTA (8) Tämän mukaisesti komissio pitää aiheellisena lopettaa menettely Turkista peräisin olevien väritelevisiovastaanottimien tuonnin osalta.(9) Valittajille ja muille osapuolille ilmoitettiin komission aikeesta lopettaa menettely Turkista peräisin olevien väritelevisiovastaanottimien tuonnin osalta eivätkä ne vastustaneet tätä tointa.(10) Neuvoa-antavassa komiteassa ei esitetty vastalauseita menettelyn lopettamiselle Turkista peräisin olevien väritelevisiovastaanottimien tuonnin osalta.ON PÄÄTTÄNYT SEURAAVAA:Ainoa artikla Lopetetaan polkumyynnin vastainen menettely Turkista peräisin olevien CN-koodeihin ex 8528 10 52, 8528 10 54, 8528 10 56, 8528 10 58, ex 8528 10 62, 8528 10 66, 8528 10 72 ja 8528 10 76 kuuluvien väritelevisiovastaanottimien tuonnin osalta.Tehty Brysselissä 20 päivänä maaliskuuta 1995.Komission puolestaLeon BRITTANVarapuheenjohtaja(1) EYVL N:o L 209, 2.8.1988, s. 1(2) EYVL N:o L 66, 10.3.1994, s. 10(3) EYVL N:o C 307, 25.11.1992, s. 4(4) EYVL N:o L 255, 1.10.1994, s. 50


title: 2004/822/YUTP: Poliittisten ja turvallisuusasioiden komitean päätös BiH/5/2004, tehty 3 päivänä marraskuuta 2004, jolla muutetaan päätöstä BiH/1/2004 kolmansien valtioiden osallistumisen hyväksymisestä Euroopan unionin sotilasoperaatioon Bosnia ja Hertsegovinassa ja päätöstä BiH/3/2004 osallistujien komitean perustamisesta Bosnia ja Hertsegovinassa toteutettavaa Euroopan unionin sotilasoperaatiota varten

text:
               2.12.2004

               FI

               Euroopan unionin virallinen lehti

               L 357/39

      POLIITTISTEN JA TURVALLISUUSASIOIDEN KOMITEAN PÄÄTÖS BiH/5/2004,
   tehty 3 päivänä marraskuuta 2004,
   jolla muutetaan päätöstä BiH/1/2004 kolmansien valtioiden osallistumisen hyväksymisestä Euroopan unionin sotilasoperaatioon Bosnia ja Hertsegovinassa ja päätöstä BiH/3/2004 osallistujien komitean perustamisesta Bosnia ja Hertsegovinassa toteutettavaa Euroopan unionin sotilasoperaatiota varten
   (2004/822/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon poliittisten ja turvallisuusasioiden komitean 21 päivänä syyskuuta 2004 tekemän päätöksen BiH/1/2004 kolmansien valtioiden osallistumisen hyväksymisestä Euroopan unionin sotilasoperaatioon Bosnia ja Hertsegovinassa (1) ja poliittisten ja turvallisuusasioiden komitean 29 päivänä syyskuuta 2004 tekemän päätöksen BiH/3/2004 osallistujien komitean perustamisesta Bosnia ja Hertsegovinassa toteutettavaa Euroopan unionin sotilasoperaatiota varten (2),
   sekä katsoo seuraavaa:

               (1)

               Euroopan unionin operaation komentajan suosituksen perusteella Euroopan unionin sotilaskomitea päätti suositella poliittisten ja turvallisuusasioiden komitealle, että tämä hyväksyisi Albanian osallistumisen.

               (2)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 6 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tästä syystä Tanska ei osallistu operaation rahoittamiseen.

               (3)

               Kööpenhaminassa kokoontunut Eurooppa-neuvosto antoi 12 ja 13 päivänä joulukuuta 2002 julkilausuman, jossa todettiin, että Berliini plus -järjestelyt ja niiden täytäntöönpano koskevat ainoastaan niitä EU:n jäsenvaltioita, jotka ovat myös joko Naton jäseniä tai rauhankumppanuuden osapuolia ja jotka ovat näin ollen tehneet kahdenvälisiä turvallisuussopimuksia Naton kanssa.

         ON TEHNYT TÄMÄN PÄÄTÖKSEN:
   1 artikla
   Korvataan päätöksen BiH/1/2004 liite seuraavasti:

         ”LIITE
         1 ARTIKLASSA TARKOITETTUJEN KOLMANSIEN VALTIOIDEN LUETTELO

                     —

                     Albania

                     —

                     Argentiina

                     —

                     Bulgaria

                     —

                     Chile

                     —

                     Kanada

                     —

                     Marokko

                     —

                     Norja

                     —

                     Romania

                     —

                     Sveitsi

                     —

                     Turkki

                     —

                     Uusi-Seelanti”

   2 artikla
   Korvataan päätöksen BiH/3/2004 liite seuraavasti:

         ”LIITE
         3 ARTIKLAN 1 KOHDASSA TARKOITETTUJEN KOLMANSIEN VALTIOIDEN LUETTELO

                     —

                     Albania

                     —

                     Argentiina

                     —

                     Bulgaria

                     —

                     Chile

                     —

                     Kanada

                     —

                     Marokko

                     —

                     Norja

                     —

                     Romania

                     —

                     Sveitsi

                     —

                     Turkki

                     —

                     Uusi-Seelanti”

   3 artikla
   Tämä päätös tulee voimaan päivänä, jona se tehdään.

      Tehty Brysselissä 3 päivänä marraskuuta 2004.

            Poliittisten ja sotilasasioiden komitean puolesta

            Puheenjohtaja

         A. HAMER

      (1)  EUVL L 324, 27.10.2004, s. 20.

      (2)  EUVL L 325, 28.10.2004, s. 64.


title: Euroopan parlamentin päätös (EU) 2015/1614, annettu 29 päivänä huhtikuuta 2015, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2013, pääluokka I – Euroopan parlamentti

text:
               30.9.2015

               FI

               Euroopan unionin virallinen lehti

               L 255/1

      EUROOPAN PARLAMENTIN PÄÄTÖS (EU) 2015/1614,
      annettu 29 päivänä huhtikuuta 2015,
      vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2013, pääluokka I – Euroopan parlamentti
      EUROOPAN PARLAMENTTI, joka

                  —

                  ottaa huomioon Euroopan unionin yleisen talousarvion varainhoitovuodeksi 2013 (1),

                  —

                  ottaa huomioon Euroopan unionin konsolidoidun tilinpäätöksen varainhoitovuodelta 2013 (COM(2014) 510 – C8-0147/2014) (2),

                  —

                  ottaa huomioon selvityksen talousarvio- ja varainhallinnosta varainhoitovuonna 2013, pääluokka I – Euroopan parlamentti (3),

                  —

                  ottaa huomioon sisäisen tarkastajan vuosikertomuksen varainhoitovuodelta 2013,

                  —

                  ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2013 ja toimielinten vastaukset (4),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (5) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon Euroopan unionin toiminnasta tehdyn sopimuksen 314 artiklan 10 kohdan ja 318 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (6),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (7) ja erityisesti sen 164, 165 ja 166 artiklan,

                  —

                  ottaa huomioon Euroopan parlamentin talousarvion toteuttamista koskevista sisäisistä säännöistä 27. huhtikuuta 2005 tehdyn puhemiehistön päätöksen (8) ja erityisesti sen 13 artiklan,

                  —

                  ottaa huomioon 16. helmikuuta 2012 antamansa päätöslauselman vuoden 2013 talousarviomenettelyn suuntaviivoista – pääluokat I, II, IV, V, VI, VII, VIII, IX ja X (9),

                  —

                  ottaa huomioon ennakkoarviosta Euroopan parlamentin tuloista ja menoista varainhoitovuodeksi 2013 29. maaliskuuta 2012 antamansa päätöslauselman (10),

                  —

                  ottaa huomioon työjärjestyksen 94 artiklan, 98 artiklan 3 kohdan ja liitteen V,

                  —

                  ottaa huomioon talousarvion valvontavaliokunnan mietinnön (A8-0082/2015),

                  A.

                  ottaa huomioon, että puhemies hyväksyi 25. kesäkuuta 2014 parlamentin tilinpäätöksen varainhoitovuodelta 2013;

                  B.

                  ottaa huomioon, että pääsihteeri pääasiallisena valtuutettuna tulojen ja menojen hyväksyjänä vakuutti 6. marraskuuta 2014 saaneensa kohtuullisen varmuuden siitä, että parlamentin talousarvioon osoitetut varat on käytetty aiottuun tarkoitukseensa moitteettoman varainhoidon periaatteiden mukaisesti;

                  C.

                  ottaa huomioon, että tilintarkastustuomioistuimen tarkastuksessa todetaan varainhoitovuoden 2013 hallintomenoista, että kaikki toimielimet käyttivät tyydyttävällä tavalla asetuksen (EU, Euratom) N:o 966/2012 edellyttämiä valvontajärjestelmiä;

                  D.

                  ottaa huomioon asetuksen (EU, Euratom) N:o 966/2012 166 artiklan 1 kohdan, jonka mukaan kaikkien unionin toimielinten on pyrittävä kaikin tavoin toimimaan vastuuvapauden myöntämistä koskevaan Euroopan parlamentin päätökseen liitettyjen huomautusten mukaisesti;

         1.

            myöntää puhemiehelle vastuuvapauden Euroopan parlamentin talousarvion toteuttamisesta varainhoitovuonna 2013;

         2.

            esittää huomautuksensa oheisessa päätöslauselmassa;

         3.

            kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL L 66, 8.3.2013.

         (2)  EUVL C 403, 13.11.2014, s. 1.

         (3)  EUVL C 201, 30.6.2014, s. 1.

         (4)  EUVL C 398, 12.11.2014, s. 1.

         (5)  EUVL C 403, 13.11.2014, s. 128.

         (6)  EYVL L 248, 16.9.2002, s. 1.

         (7)  EUVL L 298, 26.10.2012, s. 1.

         (8)  PE 349.540/Bur/ann/fin.

         (9)  EUVL C 249 E, 30.8.2013, s. 18.

         (10)  EUVL C 257 E, 6.9.2013, s. 104.


Avis juridique important

|

32000D1012(01)

Neuvoston päätös, tehty 26 päivänä syyskuuta 2000, Euratomin hankintakeskuksen neuvoa-antavan komitean jäsenen nimeämisestä

Virallinen lehti nro C 289 , 12/10/2000 s. 0001 - 0001

Neuvoston päätös,tehty 26 päivänä syyskuuta 2000,Euratomin hankintakeskuksen neuvoa-antavan komitean jäsenen nimeämisestä(2000/C 289/01)EUROOPAN UNIONIN NEUVOSTO, jokaottaa huomioon Euroopan atomienergiayhteisön perustamissopimuksen ja erityisesti sen 54 artiklan 2 ja 3 kohdan,ottaa huomioon Euratomin hankintakeskuksen perussäännön(1) X artiklan sellaisena kuin se on viimeksi muutettuna 1 päivänä tammikuuta 1995 tehdyllä päätöksellä 95/1/EY, Euratom, EHTY(2),ottaa huomioon 14 päivänä kesäkuuta 1999 tehdyn päätöksen Euratomin hankintakeskuksen neuvoa-antavan komitean jäsenten nimeämisestä(3),ottaa huomioon komission lausunnon,sekä katsoo seuraavaa:(1) Edellä mainitussa komiteassa on vapautunut jäsenen paikka Gary STOKERin erottua, mistä neuvosto sai tiedon 9 päivänä maaliskuuta 2000.(2) On aiheellista täyttää kyseinen paikka.(3) Yhdistyneen kuningaskunnan hallitus esitti ehdokkaan 9 päivänä maaliskuuta 2000,ON PÄÄTTÄNYT SEURAAVAA:Ainoa artiklaNimetään Malcolm CRITCHLEY Euratomin hankintakeskuksen neuvoa-antavan komitean jäseneksi kyseisen komitean jäljellä olevaksi toimikaudeksi eli 28 päivään maaliskuuta 2001 saakka.Tehty Brysselissä 26 päivänä syyskuuta 2000.Neuvoston puolestaPuheenjohtajaC. Tasca(1) EYVL 27, 6.12.1958, s. 534/58.(2) EYVL L 1, 1.1.1995, s. 1.(3) EYVL C 186, 2.7.1999, s. 1.


Avis juridique important

|

31987D0505

87/505/ETY: Neuvoston päätös tehty 13 päivänä heinäkuuta 1987 Euroopan talousyhteisön ja Sveitsin valaliiton tiettyjä juustoja koskevan sopimuksen muuttamista koskevan sopimuksen tekemisestä kirjeenvaihtona

Virallinen lehti nro L 289 , 13/10/1987 s. 0032 - 0032 Suomenk. erityispainos Alue 11 Nide 13 s. 0034  Ruotsink. erityispainos Alue 11 Nide 13 s. 0034

NEUVOSTON PÄÄTÖS,tehty 13 päivänä heinäkuuta 1987,Euroopan talousyhteisön ja Sveitsin valaliiton tiettyjä juustoja koskevan sopimuksen muuttamista koskevan sopimuksen tekemisestä kirjeenvaihtona (87/505/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 artiklan,ottaa huomioon komission suosituksen,sekä katsoo, ettätullitariffeja ja kauppaa koskevan yleissopimuksen (GATT) XXVIII artiklan mukaisesti neuvotellussa ja neuvoston päätöksellä 69/352/ETY(1) hyväksytyssä Euroopan talousyhteisön ja Sveitsin valaliiton tiettyjä juustoja koskevassa sopimuksessa määrätään muun muassa painorajoista mainituille juustoille kokonaisina; kahdenvälisissä neuvotteluissa on saadun kokemuksen perusteella pidetty suotavana muuttaa Sbrinzjuuston painorajoja, jotka ovat osoittautuneet liian tiukoiksi, jaolisi hyväksyttävä kirjeenvaihtona tehty sopimus edellä mainitun sopimuksen muuttamisesta,ON PÄÄTTÄNYT SEURAAVAA:1 artikla Hyväksytään yhteisön puolesta kirjeenvaihtona tehty sopimus Euroopan talousyhteisön ja Sveitsin valaliiton tiettyjä juustoja koskevan sopimuksen muuttamisesta.Sopimusteksti on tämän päätöksen liitteenä.2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti.Tehty Brysselissä 13 päivänä heinäkuuta 1987.Neuvoston puolestaPuheenjohtajaP. SIMONSEN(1) EYVL N:o L 257, 13.10.1969, s. 3


title: 2008/879/EY: Euroopan parlamentin ja neuvoston päätös, tehty 22 päivänä lokakuuta 2008 , Euroopan unionin solidaarisuusrahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 26 kohdan nojalla

text:
               25.11.2008

               FI

               Euroopan unionin virallinen lehti

               L 314/13

      EUROOPAN PARLAMENTIN JA NEUVOSTON PÄÄTÖS,
   tehty 22 päivänä lokakuuta 2008,
   Euroopan unionin solidaarisuusrahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 26 kohdan nojalla
   (2008/879/EY)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 26 kohdan,
   ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002 (2),
   ottavat huomioon komission ehdotuksen,
   sekä katsovat seuraavaa:

               (1)

               Euroopan unioni on perustanut Euroopan unionin solidaarisuusrahaston (jäljempänä ’rahasto’) osoittaakseen solidaarisuutta katastrofialueiden väestöä kohtaan.

               (2)

               Toukokuun 17 päivänä 2006 tehdyn toimielinten sopimuksen perusteella rahaston varoja voidaan ottaa käyttöön vuosittain enintään miljardi euroa.

               (3)

               Asetuksessa (EY) N:o 2012/2002 säädetään edellytyksistä, joiden täyttyessä rahaston varoja voidaan ottaa käyttöön.

               (4)

               Ranska on esittänyt rahaston käyttöönottamiseksi hakemuksen hirmumyrsky Deanin elokuussa 2007 aiheuttamien tuhojen johdosta,

         OVAT PÄÄTTÄNEET SEURAAVAA:
   1 artikla
   Euroopan unionin yleiseen talousarvioon varainhoitovuodeksi 2008 otetaan käyttöön Euroopan unionin solidaarisuusrahaston varoja 12 780 000 euroa maksusitoumus- ja maksumäärärahoina.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 22 päivänä lokakuuta 2008.

            Euroopan parlamentin puolesta

            Puhemies

         H.-G. PÖTTERING

            Neuvoston puolesta

            Puheenjohtaja

         J.-P. JOUYET

      (1)  EUVL C 139, 14.6.2006, s. 1.

      (2)  EYVL L 311, 14.11.2002, s. 3.


title: 2014/595/EU: Euroopan parlamentin päätös, annettu 3 päivnä huhtikuuta 2014 , vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2012

text:
               5.9.2014

               FI

               Euroopan unionin virallinen lehti

               L 266/247

         EUROOPAN PARLAMENTIN PÄÄTÖS,
   annettu 3 päivnä huhtikuuta 2014,
   vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2012
   (2014/595/EU)
   EUROOPAN PARLAMENTTI, joka

               —

               ottaa huomioon Euroopan meriturvallisuusviraston lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen Euroopan meriturvallisuusviraston tilinpäätöksestä varainhoitovuodelta 2012 sekä viraston vastaukset (1),

               —

               ottaa huomioon neuvoston 18. helmikuuta 2014 antaman suosituksen (05849/2014 – C7-0054/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan meriturvallisuusviraston perustamisesta 27. kesäkuuta 2002 annetun Euroopan parlamentin ja neuvoston asetuksen (EY) N:o 1406/2002 (4) ja erityisesti sen 19 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0196/2014),

               1.

               myöntää Euroopan meriturvallisuusviraston pääjohtajalle vastuuvapauden viraston talousarvion toteuttamisesta varainhoitovuonna 2012;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan meriturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 365, 13.12.2013, s. 165.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EYVL L 208, 5.8.2002, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: Euroopan parlamentin päätös (EU) 2015/1662, annettu 29 päivänä huhtikuuta 2015, Euroopan vakuutus- ja lisäeläkeviranomaisen varainhoitovuoden 2013 tilien päättämisestä

text:
               30.9.2015

               FI

               Euroopan unionin virallinen lehti

               L 255/261

      EUROOPAN PARLAMENTIN PÄÄTÖS (EU) 2015/1662,
      annettu 29 päivänä huhtikuuta 2015,
      Euroopan vakuutus- ja lisäeläkeviranomaisen varainhoitovuoden 2013 tilien päättämisestä
      EUROOPAN PARLAMENTTI, joka

                  —

                  ottaa huomioon Euroopan vakuutus- ja lisäeläkeviranomaisen lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen Euroopan vakuutus- ja lisäeläkeviranomaisen tilinpäätöksestä varainhoitovuodelta 2013 sekä viranomaisen vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä viranomaiselle (05304/2015 – C8-0054/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 208 artiklan,

                  —

                  ottaa huomioon Euroopan valvontaviranomaisen (Euroopan vakuutus- ja lisäeläkeviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta 24. marraskuuta 2010 annetun Euroopan parlamentin ja neuvoston asetuksen (EU) N:o 1094/2010 (5) ja erityisesti sen 64 artiklan,

                  —

                  varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6),

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (7) ja erityisesti sen 108 artiklan,

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön sekä talous- ja raha-asioiden valiokunnan lausunnon (A8-0096/2015),

         1.

            toteaa, että Euroopan vakuutus- ja lisäeläkeviranomaisen tilinpäätöstiedot käyvät ilmi tilintarkastustuomioistuimen vuosikertomuksen liitteestä;

         2.

            hyväksyy Euroopan vakuutus- ja lisäeläkeviranomaisen varainhoitovuoden 2013 tilien päättämisen;

         3.

            kehottaa puhemiestä välittämään tämän päätöksen Euroopan vakuutus- ja lisäeläkeviranomaisen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 442, 10.12.2014, s. 174.

         (2)  Ks. alaviite 1.

         (3)  EYVL L 248, 16.9.2002, s. 1.

         (4)  EUVL L 298, 26.10.2012, s. 1.

         (5)  EUVL L 331, 15.12.2010, s. 48.

         (6)  EYVL L 357, 31.12.2002, s. 72.

         (7)  EUVL L 328, 7.12.2013, s. 42.


title: 2009/213/EY: Euroopan parlamentin päätös 22. huhtikuuta 2008 vastuuvapauden myöntämisestä Euroopan ympäristökeskuksen talousarvion toteuttamisesta varainhoitovuonna 2006

text:
               31.3.2009

               FI

               Euroopan unionin virallinen lehti

               L 88/159

         EUROOPAN PARLAMENTIN PÄÄTÖS
   22. huhtikuuta 2008
   vastuuvapauden myöntämisestä Euroopan ympäristökeskuksen talousarvion toteuttamisesta varainhoitovuonna 2006
   (2009/213/EY)
   EUROOPAN PARLAMENTTI, joka
   ottaa huomioon Euroopan ympäristökeskuksen lopullisen tilinpäätöksen varainhoitovuodelta 2006 (1),
   ottaa huomioon tilintarkastustuomioistuimen kertomuksen Euroopan ympäristökeskuksen tilinpäätöksestä varainhoitovuodelta 2006 sekä keskuksen vastaukset (2),
   ottaa huomioon neuvoston 12. helmikuuta 2008 antaman suosituksen (5843/2008 — C6–0084/2008),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan ympäristökeskuksen sekä ympäristöä koskevan Euroopan tieto- ja seurantaverkoston perustamisesta 7. toukokuuta 1990 annetun neuvoston asetuksen (ETY) N:o 1210/90 (4) ja erityisesti sen 13 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A6–0122/2008),

               1.

               myöntää Euroopan ympäristökeskuksen toiminnanjohtajalle vastuuvapauden keskuksen talousarvion toteuttamisesta varainhoitovuonna 2006;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan ympäristökeskuksen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL C 261, 31.10.2007, s. 4.

      (2)  EUVL C 309, 19.12.2007, s. 24.

      (3)  EYVL L 248, 16.9.2002, s. 1.

      (4)  EYVL L 120, 11.5.1990, s. 1.

      (5)  EYVL L 357, 31.12.2002, s. 72.
    ---documentbreak---

               31.3.2009

               FI

               Euroopan unionin virallinen lehti

               L 88/160

         EUROOPAN PARLAMENTIN PÄÄTÖSLAUSELMA
   22. huhtikuuta 2008
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan ympäristökeskuksen talousarvion toteuttamisesta varainhoitovuonna 2006
   EUROOPAN PARLAMENTTI, joka
   ottaa huomioon Euroopan ympäristökeskuksen lopullisen tilinpäätöksen varainhoitovuodelta 2006 (1),
   ottaa huomioon tilintarkastustuomioistuimen kertomuksen Euroopan ympäristökeskuksen tilinpäätöksestä varainhoitovuodelta 2006 sekä keskuksen vastaukset (2),
   ottaa huomioon neuvoston 12. helmikuuta 2008 antaman suosituksen (5843/2008 — C6–0084/2008),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan ympäristökeskuksen sekä ympäristöä koskevan Euroopan tieto- ja seurantaverkoston perustamisesta 7. toukokuuta 1990 annetun neuvoston asetuksen (ETY) N:o 1210/90 (4) ja erityisesti sen 13 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A6–0122/2008),

               A.

               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2006 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että parlamentti myönsi 24. huhtikuuta 2007 Euroopan ympäristökeskuksen toiminnanjohtajalle vastuuvapauden keskuksen talousarvion toteuttamisesta varainhoitovuonna 2005 (6) ja päätökseen liitetyssä päätöslauselmassa muun muassa

                           —

                           totesi, että seuraavaan varainhoitovuoteen siirrettyjen maksusitoumusmäärärahojen osuus on operatiivisten toimien (III osasto) kohdalla suuri; kehotti keskusta vähentämään siirtojen määrää,

                           —

                           kehotti keskusta korjaamaan sisäisen valvonnan järjestelmien kuvauksen puuttumisen,

                           —

                           kehotti keskusta vastaamaan tilintarkastustuomioistuimen huomautuksiin, joiden mukaan tulojen ja menojen hyväksyjän vuosikertomuksessa on yhä puutteita, koska siinä ei ole riittävää tietoa vuoden toiminnan tuloksista asetettuihin tavoitteisiin nähden, tehtäviin liittyvistä riskeistä, varojen käytöstä ja sisäisen valvonnan järjestelmien toiminnasta,

                           —

                           vaati keskusta teettämään 1. tammikuuta 2010 mennessä ja sen jälkeen joka viides vuosi riippumattoman ulkopuolisen arvioinnin keskuksen saavutuksista sen perustamisasetuksen sekä johtokunnan päättämän työohjelman perusteella,

   Yleiset huomautukset, jotka koskevat EU:n virastoihin liittyviä yleisluonteisia kysymyksiä ja ovat näin merkityksellisiä myös kunkin viraston vastuuvapausmenettelyn kannalta

               1.

               toteaa, että tilintarkastustuomioistuimen tarkastamien 24 viraston ja muun hajautetun erillisviraston talousarvioiden kokonaismäärä vuonna 2006 oli 1 080,5 miljoonaa euroa (suurin oli Euroopan jälleenrakennusviraston talousarvio, 271 miljoonaa euroa, ja pienin Euroopan poliisiakatemian (CEPOL) talousarvio, viisi miljoonaa euroa);

               2.

               huomauttaa, että tilintarkastuksen ja nyt vastuuvapausmenettelyn kohteena olevien EU:n virastojen joukkoon kuuluu perinteisten sääntelyvirastojen lisäksi myös toimeenpanovirastoja, jotka on perustettu toteuttamaan tiettyjä ohjelmia, ja että menettely ulotetaan lähitulevaisuudessa koskemaan myös julkisen ja yksityisen sektorin kumppanuutena perustettuja yhteisyrityksiä (yhteiset teknologia-aloitteet);

               3.

               panee parlamentin osalta merkille, että vastuuvapausmenettelyn piiriin kuuluvien virastojen lukumäärä on kehittynyt seuraavasti: varainhoitovuonna 2000: 8; 2001: 10; 2002: 11; 2003: 14; 2004: 14; 2005: 16; 2006: 20 sääntelyvirastoa ja 2 toimeenpanovirastoa (joihin ei ole laskettu mukaan kahta virastoa, joiden tilit Euroopan tilintarkastustuomioistuin tarkastaa mutta jotka kuuluvat sisäisen vastuuvapausmenettelyn piiriin);

               4.

               toteaa näin ollen, että tarkastus- ja vastuuvapausmenettelystä on tullut raskas ja kohtuuton suhteessa virastojen ja hajautettujen erillisvirastojen talousarvioiden suhteelliseen osuuteen; kehottaa asiasta vastaavaa valiokuntaa tarkastelemaan vastuuvapausmenettelyä laajasti uudelleen virastojen ja hajautettujen erillisvirastojen suhteen yksinkertaisemman ja rationaalisemman lähestymistavan laatimiseksi ottaen huomioon, että virastojen määrä kasvaa jatkuvasti ja että niistä jokainen tarvitsee tulevina vuosina erillisen vastuuvapautta koskevan mietinnön;

         Periaatteelliset huomautukset

               5.

               vaatii komissiota esittämään ennen uuden viraston perustamista tai olemassa olevan viraston uudistamista selkeät selvitykset seuraavista tekijöistä: viraston tyyppi, viraston tavoitteet, sisäinen hallintorakenne, tuotteet, palvelut, keskeiset menettelyt, kohderyhmä, viraston asiakkaat ja sidosryhmät, muodolliset suhteet ulkopuolisiin toimijoihin, talousarviovastuu, varainhoidon suunnittelu sekä henkilöstö ja henkilöstöpolitiikka;

               6.

               esittää, että kunkin viraston on noudatettava vuosittaista tulossopimusta, jonka asianomainen virasto ja asiasta vastaava pääosasto ovat laatineet ja jonka olisi sisällettävä tulevan vuoden päätavoitteet, rahoituskehys sekä selkeät indikaattorit tuloksen mittaamiseksi;

               7.

               vaatii, että tilintarkastustuomioistuin tai muu riippumaton tilintarkastaja tarkastaa virastojen toiminnan säännöllisesti (ja tapauskohtaisesti); katsoo, että tarkastusta ei pitäisi rajoittaa varainhoidon perinteisiin osatekijöihin ja julkisten varojen asianmukaiseen käyttöön vaan tarkastuksen olisi katettava myös hallinnon vaikuttavuus ja tehokkuus ja siinä olisi esitettävä arvostelu kunkin viraston varainhoidosta;

               8.

               katsoo, että tekniset vähennykset olisi tehtävä avoimina olevien virkojen perusteella, jos virasto yliarvioi jatkuvasti omat budjettitarpeensa; katsoo tämän johtavan pitkällä aikavälillä siihen, että virastoilla on vähemmän käyttötarkoitukseensa sidottuja tuloja, mikä samalla merkitsee hallintokustannusten vähenemistä;

               9.

               pitää vakavana ongelmana, että useita virastoja arvostellaan muun muassa julkisia hankintoja koskevien sääntöjen, varainhoitoasetuksen ja henkilöstösääntöjen noudattamatta jättämisestä; katsoo tämän johtuvan lähinnä siitä, että useimmat säännökset ja varainhoitoasetus on räätälöity isommille toimielimille ja että useimmilla pienillä virastoilla ei ole tarvittavia vähimmäisresursseja näiden sääntelyvaatimusten toteuttamista varten; pyytää sen vuoksi komissiota pyrkimään nopeaan ratkaisuun, jolla tehokkuutta parannetaan ryhmittämällä yhteen eri virastojen hallinnolliset toiminnot tällaisten vähimmäisresurssien saavuttamiseksi (virastojen toimintaa sääntelevät perusasetukset ja niiden talousarvion riippumattomuus huomioon ottaen), tai laatimaan kiireellisesti virastoja koskevat erityiset säännöt (erityisesti täytäntöönpanosäännöt), joiden avulla ne voivat noudattaa vaatimuksia täysimääräisesti;

               10.

               vaatii, että laatiessaan alustavaa talousarvioesitystä komissio ottaa huomioon kunkin viraston tulokset talousarvion toteuttamisessa aikaisempina vuosina, erityisesti vuonna n-1, ja tarkistaa asianomaisen viraston pyytämiä määrärahoja sen mukaisesti; pyytää asiasta vastaavaa valiokuntaansa kunnioittamaan mainittua tarkistamista, ja jos komissio ei tarkista määrärahoja, tarkistamaan itse kyseisiä määrärahoja siten, että ne ovat sellaisella todenmukaisella tasolla, joka vastaa asianomaisen viraston hyödyntämiskykyä ja täytäntöönpanovalmiuksia;

               11.

               muistuttaa kehottaneensa varainhoitovuotta 2005 koskeneen vastuuvapauspäätöksensä yhteydessä komissiota esittämään viiden vuoden välein selvityksen kunkin toiminnassa olevan erillisviraston tuottamasta lisäarvosta; kehottaa kaikkia asianomaisia toimielimiä toteuttamaan tarvittavat toimet, jos jonkin erillisviraston ei todeta tuottavan lisäarvoa, ja muuttamaan kyseisen erillisviraston tehtävää tai lakkauttamaan viraston; panee merkille, että vuonna 2007 komissio ei toteuttanut yhtäkään arviointia; kehottaa, komissiota esittämään vähintään viisi tällaista arviointia ennen varainhoitovuotta 2007 koskevan vastuuvapauden myöntämistä alkaen vanhimmista virastoista;

               12.

               katsoo, että tilintarkastustuomioistuimen suositukset olisi pantava täytäntöön viipymättä ja että virastoille olisi maksettava tukia suhteessa niiden todellisiin käteisvarojen tarpeisiin; katsoo lisäksi, että yleiseen varainhoitoasetukseen tehtävät muutokset olisi sisällytettävä virastoja koskevaan varainhoidon puiteasetukseen ja kunkin viraston erityiseen varainhoitoasetukseen;

         Raportointitietojen esittäminen

               13.

               toteaa, että virastojen kesken ei ole olemassa vakiolähestymistapaa siihen, kuinka virastot esittelevät toimintansa kyseisen varainhoitovuoden ajalta sekä tilinsä ja kertomukset talousarvio- ja varainhallinnosta, eikä siihen, olisiko viraston johtajan laadittava tarkastuslausuma; panee merkille, että kaikki virastot eivät ole erottaneet selvästi toisistaan a) viraston työn esittelyä kansalaisille ja b) teknistä raportointia talousarvio- ja varainhallinnosta;

               14.

               toteaa, että vaikka komission ohjeissa toimintakertomusten laatimisesta ei nimenomaisesti vaadita virastoja laatimaan tarkastuslausumaa, monet johtajat ovat kuitenkin tehneet niin vuoden 2006 osalta, ja yhdessä tapauksessa lausuma sisältää tärkeän varauman;

               15.

               palauttaa mieliin 12. huhtikuuta 2005 antamansa päätöslauselman (7) 26 kohdan, jossa se pyysi virastojen johtajia liittämään vastedes vuotuiseen toimintakertomukseensa, joka esitetään yhdessä taloutta ja hallintoa koskevien tietojen kanssa, lausuman toimien laillisuudesta ja asianmukaisuudesta, joka on samanlainen kuin komission pääjohtajien allekirjoittamat lausumat;

               16.

               kehottaa komissiota muuttamaan ohjeitaan virastoille vastaavasti;

               17.

               esittää lisäksi, että komissio tekisi yhteistyötä virastojen kanssa ja pyrkisi laatimaan yhtenäisen, kaikkiin virastoihin ja hajautettuihin erillisvirastoihin sovellettavan mallin, jossa erotetaan selvästi toisistaan

                           —

                           suurelle yleisölle tarkoitettu vuosikertomus elimen toimista, työstä ja saavutuksista,

                           —

                           tilinpäätös ja selvitys talousarvion toteuttamisesta,

                           —

                           komission pääjohtajien toimintakertomusten kaltainen toimintakertomus,

                           —

                           viraston johtajan allekirjoittama tarkastuslausuma sekä mahdolliset varaumat tai huomiot, joihin johtaja pitää tarpeellisena kiinnittää vastuuvapauden myöntävän viranomaisen huomiota;

         Tilintarkastustuomioistuimen yleiset havainnot

               18.

               panee merkille tilintarkastustuomioistuimen havainnon (vuosikertomuksen 10.29 kohta (8)), että komission yhteisön talousarviosta suorittamien avustusten kohdentaminen ei pohjaudu riittävän perusteltuihin arvioihin virastojen käteisvarojen tarpeesta ja että tämän vuoksi, ja seuraavaan varainhoitovuoteen siirrettyjen määrärahojen määrästä johtuen, virastoilla on hallussaan huomattavan paljon käteisvaroja; panee merkille myös tilintarkastustuomioistuimen suosituksen, että virastoille olisi suoritettava avustuksia suhteessa niiden todellisiin käteisvarojen tarpeisiin;

               19.

               panee merkille, että neljätoista virastoa ei ollut vielä vuoden 2006 loppuun mennessä ottanut käyttöön ABAC-kirjanpitojärjestelmää (vuosikertomuksen 10.31 kohdan alaviite);

               20.

               panee merkille tilintarkastustuomioistuimen huomautuksen (vuosikertomuksen 1.25 kohta), jonka mukaan jotkin virastot kirjaavat käyttämättä jääneisiin lomapäiviin liittyvän menojäämän; toteaa, että tilintarkastustuomioistuin on hyväksynyt varauksin tarkastuslausuman kolmen viraston osalta (Euroopan ammatillisen koulutuksen kehittämiskeskus (Cedefop), Euroopan poliisiakatemia (CEPOL) ja Euroopan rautatievirasto) varainhoitovuoden 2006 osalta (vuonna 2005: Cedefop, Euroopan elintarviketurvallisuusviranomainen, Euroopan jälleenrakennusvirasto);

         Sisäinen tarkastus

               21.

               palauttaa mieliin, että varainhoitoasetuksen 185 artiklan 3 kohdan mukaan komission sisäinen tarkastaja on myös yhteisön talousarviosta avustusta saavien sääntelyvirastojen sisäinen tarkastaja; huomauttaa, että sisäinen tarkastaja antaa kertomukset kunkin viraston johtokunnalle ja johtajalle;

               22.

               kiinnittää huomiota sisäisen tarkastuksen vuosikertomukseen vuodelta 2006 sisältyvään varaumaan, joka kuuluu seuraavasti:
               ”Komission sisäinen tarkastaja ei henkilöstöresurssien puutteen takia pysty täyttämään asianmukaisesti varainhoitoasetuksen 185 artiklassa säädettyä velvollisuuttaan yhteisön elinten sisäisenä tarkastajana.”;

               23.

               panee kuitenkin merkille sisäisen tarkastajan vuoden 2006 toimintakertomukseen sisältyvän huomautuksen, jonka mukaan vuodesta 2007 lähtien komission sisäisen tarkastuksen osastolle myönnettyjen lisähenkilöstöresurssien myötä kaikissa toiminnassa olevissa sääntelyvirastoissa tehdään sisäinen tarkastus vuosittain;

               24.

               panee merkille, että niiden sääntely- ja toimeenpanovirastojen ja yhteisyritysten lukumäärä, jotka sisäisen tarkastuksen on tarkastettava varainhoitoasetuksen 185 artiklan mukaisesti, kasvaa jatkuvasti; kehottaa komissiota tiedottamaan parlamentin asiasta vastaavalle valiokunnalle, onko sisäisellä tarkastuksella käytettävissään riittävästi henkilöstöresursseja suorittamaan vuotuisen tarkastuksen kaikissa näissä elimissä tulevina vuosina;

               25.

               huomauttaa, että asetuksen (EY, Euratom) N:o 2343/2002 72 artiklan 5 kohdan mukaisesti kunkin viraston on toimitettava vuosittain vastuuvapauden myöntävälle viranomaiselle ja komissiolle johtajan laatima kertomus, jossa on yhteenveto sisäisen tarkastajan tekemien tarkastusten määrästä ja tyypistä, annetuista suosituksista ja näiden suositusten johdosta toteutetuista jatkotoimista; pyytää virastoja ilmoittamaan, onko näin toimittu, ja jos on, niin millä tavoin asia on hoidettu;

               26.

               panee merkille, mitä tulee etenkin pienten virastojen valmiuteen toteuttaa sisäisiä tarkastuksia, sisäisen tarkastajan Euroopan parlamentin asiasta vastaavalle valiokunnalle 14. syyskuuta 2006 tekemän ehdotuksen, jonka mukaan olisi sallittava, että pienet virastot toteuttavat sisäisen tarkastuksen ostopalveluna yksityiseltä sektorilta;

         Virastojen arviointi

               27.

               palauttaa mieliin parlamentin, neuvoston ja komission yhteisen lausuman (9), josta sovittiin neuvottelumenettelyssä ennen 13. heinäkuuta 2007 pidettyä ECOFIN-neuvoston kokousta ja jossa pyydettiin toimittamaan i) luettelo virastoista, joiden tilit komissio aikoo tarkastaa ja ii) luettelo virastoista, joiden tilit on jo tarkastettu, sekä yhteenveto tärkeimmistä havainnoista;

         Kurinpitomenettelyt

               28.

               toteaa, että kokonsa vuoksi yksittäisille virastoille on vaikeaa perustaa tilapäisiä kurinpitolautakuntia, jotka koostuvat sopivaa uravaihetta edustavista henkilöstön jäsenistä, ja että komission tutkinta- ja kurinpitoelimellä (IDOC) ei ole toimivaltaa virastojen suhteen; kehottaa virastoja harkitsemaan virastojen välisen kurinpitolautakunnan perustamista;

         Luonnos toimielinten väliseksi sopimukseksi

               29.

               palauttaa mieliin komission esittämän luonnoksen toimielinten väliseksi sopimukseksi Euroopan unionin sääntelyvirastojen toimintakehyksestä (KOM(2005) 59), jonka tarkoituksena oli vahvistaa Euroopan unionin sääntelyvirastojen perustamista, rakennetta, toimintaa, arviointia ja valvontaa koskeva horisontaalinen kehys; pitää luonnosta asianmukaisena aloitteena pyrittäessä järkeistämään virastojen perustamista ja toimintaa; panee merkille komission hallintosaavutuksista vuonna 2006 laaditussa yhteenvedossa esitetyn toteamuksen (KOM(2007) 274, 3.1 luku), että vaikka neuvottelut keskeytyivät ehdotuksen julkaisemisen jälkeen, vuoden 2006 lopulla asiasta käynnistettiin uudelleen keskustelu neuvostossa; pitää valitettavana, että hyväksymisen suhteen ei ole pystytty edistymään enempää;

               30.

               panee tästä syystä tyytyväisenä merkille komission lupauksen, että se esittää tiedonannon sääntelyvirastojen tulevaisuudesta vuoden 2008 aikana;

         Omarahoitteiset virastot

               31.

               palauttaa mieliin, että kahdessa omarahoitteisessa virastossa hallintoneuvosto myöntää vastuuvapauden viraston johtajalle; panee merkille kummankin viraston merkittävät yhteenlasketut ylijäämät, jotka ovat kertyneet maksuista saatavista tuloista ja siirtyneet edellisiltä vuosilta:

                           —

                           sisämarkkinoilla toimivan yhdenmukaistamisviraston käteisvarat ja muut rahavarat: 281 miljoonaa euroa (10),

                           —

                           yhteisön kasvilajikeviraston käteisvarat ja muut rahavarat: 18 miljoonaa euroa (11);

         Erityiset huomautukset

               32.

               pitää Euroopan ympäristökeskuksen (EYK) budjettikohtien toteuttamisastetta tyydyttävänä sekä toiminta- että hallintomäärärahojen kohdalla;

               33.

               pitää keskusta tärkeänä ympäristöä koskevan tiedon lähteenä kaikkien EU:n toimielinten ja poliittisen päätöksenteon kannalta; panee tyytyväisenä merkille, että keskus on kyennyt muuntamaan monimutkaista tietoa selkeiksi johtopäätöksiksi ja tiedottamaan niistä julkisesti esimerkiksi keskuksen ympäristöselonteossa 2006 ja erityiskertomuksissa bioenergiasta ja kasvihuonekaasupäästöjen suuntauksista sekä Eurooppaa koskevista ennusteista;

               34.

               panee kuitenkin merkille, että talousarvion toimintamäärärahoista huomattava osa siirrettiin varainhoitovuodelle 2007 osittain siitä syystä, että keskus sai vasta myöhäisessä vaiheessa rahoitusta päivittääkseen Corine Land Cover -tietokannan, joka osaltaan myötävaikuttaa ympäristön ja turvallisuuden maailmanlaajuisen seurantajärjestelmän (GMES) täytäntöönpanoon;

               35.

               palauttaa mieliin tilintarkastustuomioistuimen kertomuksen keskuksen tilinpäätöksestä varainhoitovuodelta 2006 sekä keskuksen vastaukset, ja kehottaa keskusta noudattamaan paremmin talousarvion vuotuisuuden periaatetta;

               36.

               panee lisäksi merkille tilintarkastustuomioistuimen havainnon, jonka mukaan tehtävien eriyttämistä koskevan periaatteen vastaisesti sama edelleen valtuutettu tulojen ja menojen hyväksyjä huolehti sekä ennakkotarkastuksista että hallinnoi talousarviokirjanpitoa koskevan tietojärjestelmän käyttöoikeuksia;

               37.

               toteaa, että 31. joulukuuta 2006 keskuksella oli käteisvaroja ja muita rahavaroja 6 097 252,79 euroa sekä 4 241 797,28 euron kerääntynyt ylijäämä;

               38.

               panee merkille keskuksen talousarvio- ja varainhallintoa koskevaan selvitykseen sisältyvän lausunnon, jonka mukaan sillä on oikeus saada yhteisöltä 3,3 miljoonaa euroa, mikä vastaa vuosien 1994–2005 aikana liian vähän maksettuja avustuksia;

               39.

               panee vuosikertomuksesta merkille, että kolmasosa henkilöstöstä edustaa samaa kansallisuutta ja että keskuksen tavoitteena, joka mainitaan sen vuosikertomuksessa, on parantaa tasapainoista palvelukseen ottamista ja henkilöstön moninaisuutta;

               40.

               katsoo, että avoimuuden ja raportoimisen parantamisen vuoksi myös muiden virastojen olisi myös laadittava keskuksen vuosikertomukseen liitetty niin kutsuttu tasapainotettu tulostaulukko, joka sisältää keskuksen resursseihin, maksukausiin, asiakasnäkymiin ja henkilöstön asenteisiin liittyvät tulosindikaattorit ja jonka tarkoituksena on tarjota kattava yleiskuva edistymisestä keskuksen strategisten tavoitteiden saavuttamisessa;

               41.

               panee merkille keskuksen monimutkaisen rakenteen, johon kuuluvat johtokunta, tieteellinen komitea, kansalliset tietokeskukset ja Euroopan teemakeskukset;

               42.

               palauttaa mieliin, että keskus otti 1. maaliskuuta 2006 hoitaakseen sääntelyvirastojen johtajien koordinaattorin tehtävän.

      (1)  EUVL C 261, 31.10.2007, s. 4.

      (2)  EUVL C 309, 19.12.2007, s. 24.

      (3)  EYVL L 248, 16.9.2002, s. 1.

      (4)  EYVL L 120, 11.5.1990, s. 1.

      (5)  EYVL L 357, 31.12.2002, s. 72.

      (6)  EUVL L 187, 15.7.2008, s. 106.

      (7)  Euroopan parlamentin päätöslauselma, joka sisältää huomautukset päätökseen myöntää vastuuvapaus Euroopan ympäristökeskuksen toiminnanjohtajalle talousarvion toteuttamisesta varainhoitovuonna 2003 (EUVL L 196, 27.7.2005, s. 81).

      (8)  EUVL C 273, 15.11.2007, s. 1.

      (9)  Neuvoston asiakirja DS 605/1/07 Rev1.

      (10)  Kertomus sisämarkkinoilla toimivan yhdenmukaistamisviraston tilinpäätöksestä varainhoitovuodelta 2006 ja viraston vastaukset (EUVL C 309, 19.12.2007, s. 141).

      (11)  Kertomus yhteisön kasvilajikeviraston tilinpäätöksestä varainhoitovuodelta 2006 sekä viraston vastaukset (EUVL C 309, 19.12.2007, s. 135).


title: 2000/813/EY: Neuvoston päätös, tehty 14 päivänä joulukuuta 2000, Euroopan yhteisön ja Angolan kansantasavallan hallituksen välisessä Angolan rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 3 päivän toukokuuta 2000 ja 2 päivän toukokuuta 2002 väliseksi ajaksi tehdyn pöytäkirjan väliaikaista soveltamista koskevan sopimuksen tekemisestä kirjeenvaihtona

text:
Avis juridique important

|

32000D0813

Virallinen lehti nro L 329 , 27/12/2000 s. 0016 - 0017

Neuvoston päätös,tehty 14 päivänä joulukuuta 2000,Euroopan yhteisön ja Angolan kansantasavallan hallituksen välisessä Angolan rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 3 päivän toukokuuta 2000 ja 2 päivän toukokuuta 2002 väliseksi ajaksi tehdyn pöytäkirjan väliaikaista soveltamista koskevan sopimuksen tekemisestä kirjeenvaihtona(2000/813/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 300 artiklan 2 kohdan,ottaa huomioon komission ehdotuksen,sekä katsoo seuraavaa:(1) Yhteisö ja Angolan tasavalta ovat neuvotelleet määrittääkseen Euroopan yhteisön ja Angolan kansantasavallan hallituksen väliseen Angolan rannikolla harjoitettavasta kalastuksesta tehtyyn sopimukseen(1) liitetyn pöytäkirjan soveltamiskauden lopussa mainittuun sopimukseen tehtävät muutokset ja lisäykset.(2) Neuvottelujen tuloksena parafoitiin 6 päivänä heinäkuuta 2000 uusi pöytäkirja.(3) Tämän pöytäkirjan mukaan yhteisön kalastajat voivat kalastaa Angolan tasavallan suvereniteettiin tai lainkäyttövaltaan kuuluvilla vesillä 3 päivän toukokuuta 2000 ja 2 päivän toukokuuta 2002 välisenä aikana.(4) Yhteisön alusten kalastustoiminnan keskeytymisen estämiseksi on välttämätöntä, että uutta pöytäkirjaa sovelletaan mahdollisimman pikaisesti. Tämän vuoksi osapuolet ovat parafoineet kirjeenvaihtona tehdyn sopimuksen, jossa määrätään parafoidun pöytäkirjan väliaikaisesta soveltamisesta aiemman pöytäkirjan päättymispäivää seuraavasta päivästä alkaen. Tämä sopimus olisi siten hyväksyttävä, jollei perussopimuksen 37 artiklan mukaisesta lopullisesta päätöksestä muuta johdu.(5) Olisi vahvistettava kalastusmahdollisuuksien jakaminen jäsenvaltioille kalastussopimuksen puitteissa tapahtuvan kalastusmahdollisuuksien perinteisen jakautumisen perusteella,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja Angolan kansantasavallan hallituksen välillä Angolan rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 3 päivän toukokuuta 2000 ja 2 päivän toukokuuta 2002 väliseksi ajaksi tehdyn pöytäkirjan väliaikaista soveltamista koskeva kirjeenvaihtona tehty sopimus.Kirjeenvaihtona tehdyn sopimuksen ja pöytäkirjan teksti on tämän päätöksen liitteenä.2 artikla1. Pöytäkirjassa vahvistetut kalastusmahdollisuudet jaetaan jäsenvaltioiden kesken seuraavasti:a) katkarapualukset:>TAULUKON PAIKKA>b) pohjakala-alukset:>TAULUKON PAIKKA>c) nuottaa käyttävät tonnikalan pakastusalukset:>TAULUKON PAIKKA>d) pintasiima-alukset:>TAULUKON PAIKKA>e) pelagisia lajeja pyytävät alukset:>TAULUKON PAIKKA>2. Jos näiden jäsenvaltioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion lisenssihakemukset.3 artiklaNeuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus yhteisöä sitovasti.Tehty Brysselissä 14 päivänä joulukuuta 2000.Neuvoston puolestaPuheenjohtajaJ. Glavany(1) EYVL L 341, 3.12.1987, s. 1.